Διεθνές Αεροδρόμιο Ερτσάν

μικρογραφία
μικρογραφία
μικρογραφία
Το Διεθνές Αεροδρόμιο Ερτζάν είναι παράνομο αεροδρόμιο στην κατεχόμενη Κύπρο. Βρίσκεται περίπου 13 χλμ. ανατολικά της βόρειας Λευκωσίας, κοντά στο χωριό Τύμπου.

 Ιστορία 
μικρογραφία|Ο χώρος check-in
Ο πρόδρομος του αεροδρομίου Ερτζάν, το Αεροδρόμιο Τύμπου, κατασκευάστηκε από τους Βρετανούς κατά τον Β΄ Παγκόσμιο Πόλεμο ως στρατιωτικό αεροδρόμιο, κατά την αποικιακή κυριαρχία του νησιού. Εγκαταλείφθηκε μετά την ανεξαρτησία της Κύπρου. Μετά την τουρκική Εισβολή στην Κύπρο και την κατοχή του 38% του νησιού από τους Τούρκους, επαναλειτούργησε, και σήμερα χρησιμοποιείται παράνομα ως το κύριο πολιτικό αεροδρόμιο των κατεχομένων.

Λόγω του ότι καμία χώρα - πλην της Τουρκίας - δεν αναγνωρίζει την ΤΔΒΚ ως ανεξάρτητο κράτος, για όλες τις πτήσεις που γίνονται από και προς το Ερτζάν πρέπει να πραγματοποιείται στάση σε κάποιο από τα αεροδρόμια της Τουρκίας, όπου όλοι οι επιβάτες κατεβαίνουν από το αεροσκάφος, για να περάσουν ξανά από ελέγχους.

Το 2006 η Τουρκία άρχισε διαπραγματεύσεις με σκοπό την πραγματοποίηση απευθείας πτήσεων από και προς το Ηνωμένο Βασίλειο, κάτι που ωστόσο δεν επιτεύχθηκε.

Πρόσφατα, έχουν προκύψει σχέδια για την ιδιωτικοποίηση του αεροδρομίου, καθώς και σχέδια για να διευρυνθεί. Το αεροδρόμιο έχει διάδρομο μήκους 2,5 χιλιομέτρων και χώρο στάθμευσης χωρητικότητας επτά αεροσκαφών. Αν και ο διάδρομος είναι αρκετός για την προσγείωση μεγάλων αεροσκαφών, δεν είναι αρκετός για τις απογειώσεις. Τον Ιούλιο του 2023 ήταν προγραμματισμένο να εγκαινιασθούν, παρουσία του προέδρου Ερντογάν, ο νέος τερματικός αεροσταθμός και ο νέος διάδρομος προσγείωσης-απογείωσης, μήκους 3.000 μέτρων. Τα εγκαίνια τελικά πραγματοποιήθηκαν τον Νοέμβριο του 2023.

 Αεροπορικές εταιρίες και προορισμοί 
+Αεροπορική εταιρίαΧώρα αερογραμμήςΠροορισμοίAnadoluJetΤουρκίαΆγκυρα, Άδανα, Αττάλεια, Γκαζιαντέπ, Κωνσταντινούπολη, Σμύρνη, ΧατάιPegasus AirlinesΆγκυρα, Άδανα, Αττάλεια, Γκαζιαντέπ, Κωνσταντινούπολη, Σμύρνη, Χατάι
Θερινή περίοδος: ΚαισάρειαSunExpressΣμύρνηTurkish AirlinesΚωνσταντινούπολη

 Αναφορές 

Κατηγορία:Αεροδρόμια στην Κύπρο
Κατηγορία:Λευκωσία
Κατηγορία:Τύμβου